Riska prestegjeld

Riska prestegjeld var et prestegjeld tilhørende Sandnes prosti inntil det ble nedlagt 1. januar 2006. Det omfattet sogn i Sandnes kommune i Rogaland fylke, og hovedkirken var Riska kirke.

Riskas kirkesogn er nå en del av Sandnes kirkelige fellesråd, som er underlagt Sandnes prosti i Stavanger bispedømme i Den norske kirke.

Historikk 

Ved kgl. res. 29. august 1877 ble Riskekverven utskilt fra Frue sogn og opprettet som eget kirkesogn i Hetland prestegjeld. Ved kgl. res. 17. januar 1936 ble navnet endret fra Riskekverven til Riska sogn.

Ved kgl. res. 31. mars 1967 ble det bestemt at Riska sogn skulle overføres fra Hetland til Høyland prestegjeld.

Prestegjeldet 

I 1988 ble Riska sogn utskilt fra Høyland og opprettet som eget prestegjeld, og fikk tilført Høle sogn fra nedlagte Høgsfjord prestegjeld.

Riska prestegjeld tilhørte Jæren prosti inntil 1. mai 1997, da det sammen med øvrige sognekall og kirkesogn i Sandnes kommune ble overført til det nye Sandnes prosti.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Ved avviklingen bestod Riska prestegjeld av menighetene i Gand og Høle.

Referanser

Sandnes' historie
Religion i Rogaland
Prestegjeld i Stavanger bispedømme